paragraph_text: Korisnik cracka vrlo brzo pušenjem unosi maksimalnu količinu kokainskih molekula, što daje konzumentu doživljaj neusporediv s onima bilo koje druge poznate droge, jer munjevito i izravno djeluje na mozak za koji je pravi dinamit. Uz neke sintetičke halucinogene, najgora je droga danas na tržištu. Droga je koja se lako proširila među siromašnom populacijom, jer je jeftina, dostupna, dovoljna je relativno mala količina samog kokaina u ovom proizvodu kojom se dobije nenadmašiva reakcija, vrlo lako ga se u kućnoj radinosti proizvodi od standardnog kokaina, pećnicom, vodom i običnim praškom za pecivo. Potisnuo je slobodnu bazu, agresivnu inačicu kokaina čija je priprema zahtijeva veću stručnost i koja nosi rizik ozljede lica pušača. Crack je također i intenzivniji od nje.